Mečislovas Mariūnas

Mečislovas Mariūnas (g. 1940 m. rugsėjo 8 d. Dienavagiuose, Giedraičių valsčius) – Lietuvos inžinierius mechanikas, biomechanikos specialistas, habilituotas technikos mokslų daktaras.

Biografija 
1959 m. baigė Vilniaus žemės ūkio mechanizacijos technikumą, 1967 m. – Kauno politechnikos instituto Vilniaus filialą. 1969 m. technikos mokslų daktaras, 1984 m. habilituotas technikos mokslų daktaras. Lietuvos nusipelnęs mokslo veikėjas.

1959–1964 m. Mašinų gamybos valdybos Projektavimo – konstravimo biuro vyr. technikas, vyresnysis inžinierius, grupės vadovas, 1964–1972 m. Metalo pjovimo staklių instituto Vilniaus filialo projektavimo grupės vadovas, sektoriaus viršininkas, vyresnysis mokslo darbuotojas. Nuo 1972 m. Vilniaus inžinerinio statybos instituto (dab. Vilniaus Gedimino technikos universitetas) vyresnysis dėstytojas,1975 m. docentas, 1984–1990 m. Mašinų gamybos katedros vedėjas, 1987–2006 m. Mechanikos fakulteto dekanas, 2001–2007 m. Biomechanikos katedros vedėjas; nuo 1985 m. profesorius ir nuo 2007.09. – profesorius emeritas. . Stažavo 1994 m. Šefildo ir 1996 m. Šiaurės Londono universitetuose Anglijoje, 1996 m. Bolonijos universitete Italijoje. Nuo 1999 m. Tarptautinės informatikos akademijos prie Jungtinių Tautų tikrasis narys. Nuo 2002 m. Lietuvos biomechanikų sąjungos prezidentas. Nuo 2016 m.  Lietuvos nepriklausomųjų rašytojų sąjungos narys.

Mokslinė veikla 
Mokslinių tyrimų sritis – mašinų ir biomechaninių sistemų dinamika, optimizavimo teorija, medicinos inžinerija, diagnostika. Su Varšuvos technologijos universiteto ir jo Aviacijos instituto mokslininkais ištyrė endoprotezų projektavimą panaudojant erdvinio modelio greitojo sudarymo principą. Parašė daugiau kaip 200 mokslinių straipsnių įvairiomis kalbomis. Trijų išradimų autorius
. Tarptautinių mokslo žurnalų "Anual Review of Chaos Theory, Bifurcations and Dynamical Sistems, Editorial Bord, University of Tebessa, Algeria (Member of Editorial board)", Acta of Bioengineering and Biomechanics (Lenkija), Dydaktyka Nauk Stasowanych, Methods of Applied Sciences (Lenkija), T H Friction and Wear (Baltarusija) ir anglų kalba Lietuvoje išleidžiamų Mechanika bei JVE Journal of Vibroengineering žurnalų redkolegijų narys.
IFTOMM (Tarptautinė federacija mokslui apie mašinas vystyti) Žmogus-mašina sistemų techninio komiteto (Technical Committee for Human-Machine Systems) narys; IFTOMM Nacionalinio komiteto pirmininko pavaduotojas.

Bibliografija 
 Kinematinės krumplinės pavaros su jėginių grandžių sujungimu, 1993 m. rusų k.
 Specialiosios funkcijos ir transformacijos, 1995 m.
 Biotechnikos projektavimo teorija ir praktika, su A. Šešok, 1999 m.
 Biomeghanikos ir bionikos teorija bei taikymas, su Šešok, 2000 m.
 Biotechninių ir medicinos sistemų diagnostika, su Andžela Šešok, 2003 m.
 Kompensacinės technikos projektavimas, su A. Šešok, 2005 m.
 Reabilitacinių ir organizmo funkcijų atstatymo sistemų projektavimas, su A. Šešok, 2007 m.
 Biotechninių sistemų ir medicinos diagnostikos metodai, su A. Šešok, 2009 m.
 Daugiau negalėjau tylėti (eilėraščių rinkinys), 2013 m.
 Mylėkime savo tėvynę (eilėraščių rinkinys), 2013 m.
 Kelias ne rožėmis klotas (eilėraščių rinkinys),2014 m.
 Tik prisiminimai lieka širdy (eilėraščių rinkinys), 2014 m.
 Pasakyk man, bangele (eilėraščių rinkinys), 2014 m.
 Laikinas gyvybės kely (eilėraščių rinkinys), 2015 m.
 Nepraradęs vilties (eilėraščių rinkinys), 2015 m.
 Trumpas tas gyvenimo kelias (eilėraščių rinkinys), 2016 m.
 Atskrisi žuvėdra balta (eilėraščių rinkinys), 2017 m.
 Išauš naujas rytas saulėtas (eilėraščių rinkinys), 2017 m.
 Per ašaras šypsosi lūpos (eilėraščių rinkinys), 2018 m.

Šaltiniai 

Lietuvos inžinieriai mechanikai
Lietuvos išradėjai
Lietuvos technologai